**ปัญหา-เฉลย วิชาพุทธานุพุทธประวัติ น.ธ.เอก ครั้งที่ ๓**

**โครงการอบรมนักธรรมชั้นโท-เอก ก่อนสอบสนามหลวง ปีที่ ๑๓**

**คณะสงฆ์อำเภอสองพี่น้อง จังหวัดสุพรรณบุรี ภาค ๑๔**

**ณ วัดพรสวรรค์**

**ตำบลหนองบ่อ อำเภอสองพี่น้อง จังหวัดสุพรรณบุรี**

**วันพุธ ที่ ๒๕ ตุลาคม ๒๕๖๐**



**๑.** พระมหากัสสปะเป็นบุตรของใคร ? เป็นชาวเมืองไหน ? นามเดิมว่าอย่างไร ?

**ตอบ** เป็นบุตรของกบิลพราหมณ์ กัสสปโคตร **ฯ**

เป็นชาวเมืองราชคฤห์ **ฯ**

นามเดิมท่านชื่อ ปิปผลิมาณพ **ฯ**

**๒.** พระมหากัสสปะ ได้รับยกย่องจากพระศาสดาว่าเป็นยอดภิกษุผู้ทรงธุดงค์นั้น โดยปกติท่านถือธุดงค์กี่อย่าง ? คืออะไรบ้าง ? พระมหากัสสปะได้รับยกย่องจากพระพุทธองค์ ที่เป็นพิเศษมีอย่างไรบ้าง ?

 **ตอบ** ธุดงค์ ๓ อย่าง ฯ คือ

ทรงผ้าบังสุกุลจีวรเป็นวัตร , ถือบิณฑบาตเป็นวัตร , ถือการอยู่ป่าเป็นวัตร **ฯ**

ได้รับยกย่องเป็นพิเศษจากพระพุทธองค์ คือ ทรงรับผ้าสังฆาฏิของท่านไปและประทานสังฆาฏิของพระองค์ให้แก่ท่าน และทรงยกย่องท่านว่า มีธรรมเครื่องอยู่เสมอด้วยพระองค์ และทรงสรรเสริญว่าปฏิบัติมักน้อย สันโดษ จนถึงตรัสสอนให้ภิกษุถือเอาเป็นแบบอย่าง **ฯ**

**๓.** พระมหากัจจายนะ ก่อนเข้ามาอุปสมบทในพระธรรมวินัยมีอาชีพอะไร ? พระบรมศาสดาทรงยกย่องท่านว่าเป็นเยี่ยมทางไหน ? ปฏิบัติอย่างไร เรียกว่า “**ภทฺเทกรตฺโต**” แปลว่า ผู้มีราตรีเดียวเจริญ ?

 **ตอบ** ได้รับตำแหน่งปุโรหิตแทนบิดาที่ถึงแก่กรรมในรัชกาลแห่งพระเจ้าจัณฑปัช

โชต กรุงอุชเชนี **ฯ**

พระศาสดาทรงยกย่องท่านว่า เป็นผู้ฉลาดในการอธิบายความแห่งคำที่ย่อ

ให้พิสดาร **ฯ**

ความเป็นผู้มีความเพียรไม่เกียจคร้านทั้งกลางวันกลางคืน อยู่ด้วยความไม่ประมาท เรียกว่า “**ภทฺเทกรตฺโต**” **ฯ**

**๔.** ครั้งที่พราหมณ์พาวรีผูกปัญหาให้มาณพ ๑๖ คน ไปเฝ้าพระศาสดาเพื่อทูลถามปัญหานั้น พระบรมศาสดาไปประทับอยู่ที่ไหน ? แคว้นอะไร ? ใครเป็นหัวหน้ามาณพเหล่านั้น ?

 **ตอบ** พระบรมศาสดาเสด็จประทับที่**ปาสาณเจดีย์** **ฯ**

แคว้นมคธ **ฯ**

มี “**อชิตมาณพ”** เป็นหัวหน้า **ฯ**

**๕.** มาณพทั้ง ๑๖ คน เมื่อได้ฟังพยากรณ์ปัญหาแล้ว ได้บรรลุคุณวิเศษอันใดบ้าง ? ใครเป็นผู้กลับไปแจ้งข่าวแก่อาจารย์ ? และอาจารย์ได้รับผลอย่างไร ?

**ตอบ** มาณพ ๑๖ คน เมื่อได้ฟังพยากรณ์ปัญหาจากพระบรมศาสดาแล้ว ส่งใจไปตามกระแสธรรมจิตก็พ้นจากอาสวะไม่ยึดมั่นถือมั่น บรรลุพระอรหันต์ **ฯ**

**ปิงคิยมาณพ**ได้กลับไปแจ้งข่าวแก่อาจารย์ **ฯ**

**อาจารย์ได้บรรลุธรรมาภิสมัยเพียงชั้นเสขภูมิ** แต่ไม่ปรากฎเป็นพระเสขะชั้นไหน **ฯ**

**๖.** ปัญหาที่ว่า “อะไรเป็นเครื่องห้ามเป็นเครื่องกันความอยาก ซึ่งเป็นประดุจกระแสน้ำหลั่งไหลไปในอารมณ์ทั้งปวง” ความอยากนั้นจะลดได้เพราะธรรมอะไร พระพุทธองค์ตรัสแก้อย่างไร ? ใครเป็นผู้ทูลถาม ?

**ตอบ** พระองค์ตรัสแก้ว่า “สติเป็นเครื่องห้ามเป็นเครื่องกันความอยากนั้นและความอยากนั้นจะละได้เพราะปัญญา **ฯ**

**อชิตมาณพ**เป็นผู้ทูลถาม **ฯ**

**๗.** ใครเป็นพระอุปัชฌาย์ของพระราธะ ? ใครแสดงธรรมแก่พระราธะ ? และแสดงว่าอย่างไร ?

 **ตอบ** **พระสารีบุตร**เป็นพระอุปัชฌาย์ของพระราธะ **ฯ**

**พระศาสดา**ทรงแสดงธรรมแก่ท่าน **ฯ**

ว่า **“สิ่งใดเป็นมาร ท่านจงละความกำหนัดพอใจในสิ่งนั้น”** **ฯ**

**๘.** พระสาวกองค์ไหน ที่ได้รับการอุปสมบทด้วยญัตติจตุตถกรรมอุปสัมปทาเป็นครั้งแรก ? และได้รับการยกย่องในทางไหน ? เมื่ออ่านประวัติของพระราธะแล้ว ท่านเห็นว่าตอนไหนที่น่าจับใจ ควรถือเอาเป็นเยี่ยงอย่าง ?

 **ตอบ** พระราธะได้รับอุปสมบทด้วยจตุตถกรรมอุปสัมปทาเป็นครั้งแรก **ฯ**

ท่านได้รับยกย่องในทาง**เป็นผู้มีปฏิภาณ** **ฯ**

ตอนที่ท่านประพฤติเป็นผู้ว่าง่ายสอนง่าย ไม่กระด้างกระเดื่อง ไม่เคยโกรธใคร เมื่อพระสารีบุตรแนะนำว่า **“สิ่งนั้นควรทำและไม่ควรทำ”** พระศาสดาทรงทราบแล้วรับสั่งให้ภิกษุทั้งหลายประพฤติตนเป็นเยี่ยงอย่างตามท่าน **ฯ**

๙. การอุปสมบทมีกี่อย่าง ? มีอะไรบ้าง ? พระปุณณมันตานีบุตรเถระท่ านทรงคุณธรรม อย่างไร จึงมีชื่อระบือไปทิศานุทิศ ?

 **ตอบ** การอุปสมบท มี ๓ อย่าง **ฯ** คือ

ที่ทรงรับเอง เรียกว่า **เอหิภิกขุอุปสัมปทา** ,

ที่ประทานให้พระสาวกรับผู้อุปสมบทในสมัยที่ ๒ เรียกว่า **ติสรณคมณูปสัมปทา** ฯ

 ที่ประทานให้สงฆ์รับผู้อุปสมบทในสมัยที่ ๓ เรียกว่า **ญัตติจตุตถกรรมอุปสัมปทา** **ฯ**

พระปุณณมันตานีบุตรเถระ มักน้อย สันโดษ ชอบสงบ ไม่ชอบเกี่ยวข้องด้วยหมู่ ปรารภความเพียร บริบูรณ์ด้วยศีล สมาธิ ปํญญา วิมุตติ ความรู้ในวิมุตติ จึงมีชื่อระบือไปในทิศานุทิศ **ฯ**

**๑๐.** พระปุณณมันตานีบุตรเถระได้อุปสมบทกับพระศาสดาหรือมีใครเป็นพระอุปัชฌาย์ ? รู้ได้อย่างไร ? ใครเป็นสาวกตั้งอยู่ในคุณธรรมอันใดแล้ว สอนผู้อื่นให้ตั้งอยู่ในธรรมอันนั้นด้วย ? และเป็นเอตทัคคะทางด้านไหน ?

 **ตอบ** **พระปุณณมันตานีบุตรเถระ**ไม่ได้อุปสมบทกับพระศาสดา **พระอัญญาโกณฑัญญะ**เป็นพระอุปัชฌาย์อุปสมบทให้ **ฯ**

สมัยหนึ่งพระบรมศาสดาประทับอยู่ที่กรุงราชคฤห์ พระอัญญาโกณฑัญญะ ไปกรุงกบิลพัสดุ์เพื่อเยี่ยมญาติ และบวชปุณณมาณพผู้เป็นบุตรของมันตานีพราหมณี ซึ่งเป็นน้องหญิงของท่าน **ฯ**

พระปุณณมันตานีบุตรเถระ ท่านตั้งอยู่ในคุณธรรม ๑๐ อย่าง **ฯ**

ท่านเป็นเอตทัคคะในทาง**เป็นพระธรรมกถึก ฯ**

 

**พระครูปลัดประภัสพันธ์ ปนาโท ออกปัญหา**

**ฝ่ายวิชาการ ตรวจแก้**